Institutul Naţional de Cercetare - Dezvoltare în Informatică (ICI Bucureşti) prezintă, în această săptămână, oferta în domeniul criminalisticii digitale şi securităţii cibernetice, în cadrul expo-conferinţei Black Sea Defense & Aerospace (BSDA 2024), ce are loc la Romaero Băneasa.
„În perioada 22 - 24 mai 2024, ICI București este prezent ca expozant la cea de-a noua ediție a expo-conferinței internaționale Black Sea Defense & Aerospace - BSDA Exhibition & Conference - BSDA 2024, care are loc la Romaero Băneasa.
Pe parcursul următoarelor zile, reprezentanții ICI București se vor afla în Pavilionul C, la standul C1351, unde vor prezenta oferta în domeniul forensic digital și securitate cibernetică, de la recuperarea dovezilor digitale și localizarea fișierelor și datelor șterse, criptate sau deteriorate, până la monitorizarea și protecția sistemelor cibernetice.
În cadrul conferinței, Adrian-Victor Vevera, directorul general al institutului, vineri, 24 mai 2024, va discuta despre securitatea cibernetică în infrastructurile critice ale spaţiului cosmic, incluzând subiecte precum inteligența artificială și quantum computing”, informează instituția.